**Nick Olesen** (s. 14. marraskuuta 1995 Frederikshavn, Tanska) on tanskalainen jääkiekkoilija. Hän kykenee pelaamaan sekä laitahyökkääjänä että keskushyökkääjänä.

Ura
---

### Seuraura

Olesen on Frederikshavn IK:n kasvatti. Hän siirtyi B-juniori-ikäisenä Ruotsiin Bofors IK:n organisaatioon kaudeksi 2011–2012. Kaudella 2012–2013 Olesen oli nimensä BIK Karlskogaksi vaihtaneen seuran J18-junioreiden paras pistemies sekä J18 Elitissä tehoilla 9+10=19 että J18 Allsvenskanissa tehot 7+7=14. Kaudeksi 2013–2014 hän siirtyi Växjö Lakers HC:n J20-junioreihin. Olesen oli yhdeksällä osumallaan joukkueen kolmanneksi paras maalintekijä Emil Mäkitaavolan ja Marcus Linderborgin kanssa. Kesken kauden 2014–2015, marraskuussa 2014 hän palasi kotimaahansa ja siirtyi Metal Ligaenin Odense Bulldogsiin, jossa Olesen teki miesten pääsarjadebyyttinsä. Hän pelasi siellä neljä ottelua ilman tehopisteitä, kunnes tammikuussa 2015 Olesen siirtyi pelaamaan Venäjän nuorten sarja MHL:ää itävaltalaisen RB Hockey Juniorsin joukkueeseen.

Kaudeksi 2015–2016 Olesen siirtyi Ruotsin kolmanneksi korkeimmalle sarjatasolle Hockeyettan-joukkue Brunflo IK:hon. Hän oli tehoilla 18+13=31 joukkueen paras maalintekijä ja toiseksi paras pistemies Emil Magnussonin jälkeen. Olesen voitti myös Brunflon sisäisen tehotilaston lukemalla +1. Kesken kauden, tammikuussa 2016 hän palasi kuitenkin loppukauden kattavalla sopimuksella pelaamaan Metal Ligaenia kasvattajaseuraansa Frederikshavn White Hawksiin. Olesen pelasi siellä kahdeksan runkosarjaottelua tehopistein 1+1=2, 13 playoff-ottelua tehopistein 3+1=4 ja yhden Metal Cupin ottelun. Hän voitti kauden päätteeksi pronssia.

Ensimmäisellä kokonaisella Metal Ligaenin kaudellaan 2016–2017 Olesen pelasi 45 runkosarjaottelua tehopistein 17+6=23 ja 15 playoff-ottelua tehopistein 9+2=11. Hän pelasi myös neljä Metal Cupin ottelua tehden kaksi syöttöpistettä. Olesen jakoi runkosarjassa White Hawksin sisäisen maalipörssin toisen sijan Colin Vockin kanssa edellään Steffen Frank. Hän jakoi myös koko liigan pudotuspelien maalipörssin voiton Gentofte Starsin Cam Spiron kanssa. Olesen voitti kauden päätteeksi pronssia. Hänet valittiin Metal Ligaenin vuoden nuoreksi pelaajaksi. Olesen valittiin myös liigan marraskuun kuukauden pelaajaksi. Kaudella 2017–2018 hän voitti tehoilla 29+24=53 koko liigan maalipörssin ja Olesen jakoi pistepörssin viidennen sijan joukkuetoverinsa Mark Hurtubisen ja Rungsted Seier Capitalin Jake Hansenin kanssa. Hänet valittiin liigan marraskuun kuukauden pelaajaksi.

Kaudeksi 2018–2019 Olesen siirtyi kaksivuotisella sopimuksella Ruotsin toiseksi korkeimmalle sarjatasolle Allsvenskan-joukkue IK Panterniin. Hän voitti joukkueen sisäisen piste- ja syöttöpörssin tehoilla 14+23=37. Olesen pelasi kauden aikana myös yhden ottelun lainalla sarjatasoa ylempänä SHL-joukkue Malmö Redhawksissa tehden yhden syöttöpisteen. Hän ei kuitenkaan jatkanut Panternissa enää toista sopimuskauttaan, vaan Olesen siirtyi kaudeksi 2019–2020 jatkamaan Allsvenskan-uraansa kaksivuotisella sopimuksella Södertälje SK:n riveihin.

Olesen oli Södertäljessä kahden vuoden ajan Allsvenskanin tehokkaimpia pelaajia: kaudella 2019–2020 hän teki 51 pistettä ja kaudella 2020–2021 53 pistettä. Jälkimmäisellä kaudella hän pelasi myös neljä ottelua lainalla SHL-joukkue IK Oskarshamnissa. Olesenista oltiin oltu SHL:ssä kiinnostuneita jo ensimmäisen Södertälje-kauden jälkeen, mutta hän päätti jäädä Allsvenskaniin. Kaudeksi 2021–2022 hän kuitenkin siirtyi Brynäsiin.

Olesen edusti Brynäsiä kahden kauden ajan, ja kaudella 2022–2023 hän oli joukueensa toiseksi paras maalintekijä. Hän teki kauden aikana 13 maalia. Brynäs tippui keväällä 2023 SHL:stä Allsvenskaniin, ja Olesen teki seuraavaksi kahdeksi kaudeksi sopimuksen SHL-seura IK Oskarshamnin kanssa.

### Maajoukkueura

Olesen pelasi alle 18-vuotiaiden IA-divisioonan MM-kilpailuissa vuonna 2013, jolloin hän voitti kultaa ja oli nostamassa Tanskaa seuraavaksi vuodeksi pääsarjatasolle. Olesen pelasi World Junior A Challengessa vuonna 2014, jolloin hän voitti hopeaa.

Olesen pelasi alle 20-vuotiaiden MM-kilpailuissa vuonna 2015. Hänet valittiin Kanadaa vastaan pelatun puolivälieräottelun päätteeksi Tanskan ottelun parhaaksi pelaajaksi.

Olesen teki miesten maajoukkuedebyyttinsä 19-vuotiaana Euro Hockey Challengessa 3. huhtikuuta 2015 Ranskaa vastaan. Ensimmäisen maalinsa hän teki Euro Hockey Challengessa 6. huhtikuuta 2018 Ranskaa vastaan. Olesen on edustanut Tanskaa MM-kilpailuissa vuosina 2019, 2021 ja 2023 sekä olympiaturnauksessa 2022. Yhteensä hän on pelannut 52 A-maaottelua tehopistein 5+8=13.

Muuta
-----

Olesenin pikkuveli Patrick on pelannut Frederikshavn White Hawksissa Tanskan pääsarjassa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | Bofors IK | J18 Elit | 22 | 6 | 2 | 8 | 6 | – | – | – | – | – |
|  | Bofors IK | J18 Allsv. | 16 | 1 | 8 | 9 | 6 | – | – | – | – | – |
|  | Bofors IK | J20 Elit | 9 | 2 | 2 | 4 | 4 | – | – | – | – | – |
| 2012–2013 | BIK Karlskoga | J18 Elit | 21 | 9 | 10 | 19 | 34 | – | – | – | – | – | U18d1 A | 5 | 1 | 1 | 2 | 2 |
|  | BIK Karlskoga | J18 Allsv. | 17 | 7 | 7 | 14 | 53 | – | – | – | – | – |
|  | BIK Karlskoga | J20 Elit | 8 | 1 | 5 | 6 | 12 | – | – | – | – | – |
| 2013–2014 | Växjö Lakers HC | SuperElit | 39 | 9 | 6 | 15 | 70 | – | – | – | – | – |
| 2014–2015 | Växjö Lakers HC | SuperElit | 19 | 5 | 4 | 9 | 43 | – | – | – | – | – | JMM | 5 | 1 | 1 | 2 | 2 |
|  | Odense Bulldogs | Tanska | 4 | 0 | 0 | 0 | 0 | – | – | – | – | – |
|  | RB Hockey Juniors | MHL | 14 | 3 | 3 | 6 | 20 | – | – | – | – | – |
| 2015–2016 | Brunflo IK | Ruotsi I | 31 | 18 | 13 | 31 | 30 | – | – | – | – | – |
|  | Frederikshavn White Hawks | Tanska | 8 | 1 | 1 | 2 | 0 | 13 | 3 | 1 | 4 | 4 |
| 2016–2017 | Frederikshavn White Hawks | Tanska | 45 | 17 | 6 | 23 | 10 | 15 | 9 | 2 | 11 | 29 |
| 2017–2018 | Frederikshavn White Hawks | Tanska | 50 | 29 | 24 | 53 | 10 | 4 | 1 | 2 | 3 | 4 |
| 2018–2019 | IK Pantern | Allsvenskan | 48 | 14 | 23 | 37 | 10 | – | – | – | – | – | MM | 7 | 1 | 2 | 3 | 0 |
|  | Malmö Redhawks | SHL | 1 | 0 | 1 | 1 | 2 | – | – | – | – | – |
| 2019–2020 | Södertälje SK | Allsvenskan | 50 | 28 | 23 | 51 | 68 | – | – | – | – | – |
| 2020–2021 | Södertälje SK | Allsvenskan | 48 | 20 | 33 | 53 | 48 | – | – | – | – | – | MM | 7 | 0 | 1 | 1 | 4 |
|  | IK Oskarshamn | SHL | 4 | 3 | 1 | 4 | 0 | – | – | – | – | – |
| 2021–2022 | Brynäs IF | SHL | 49 | 8 | 9 | 17 | 6 | 3 | 0 | 1 | 1 | 0 | OK | 1 | 0 | 0 | 0 | 0 |
| 2022–2023 | Brynäs IF | SHL | 52 | 13 | 3 | 16 | 26 | – | – | – | – | – | MM | 7 | 1 | 1 | 2 | 0 |
| 4 kautta | yhteensä | Tanska | 107 | 47 | 31 | 78 | 20 | 32 | 13 | 5 | 18 | 37 |
| 4 kautta | yhteensä | SHL | 106 | 24 | 14 | 38 | 34 | 3 | 0 | 1 | 1 | 0 |
| 3 kautta | yhteensä | Allsvenskan | 146 | 62 | 79 | 141 | 126 | – | – | – | – | – |

Lähteet
-------

* Nick Olesen The Internet Hockey Databasessa (englanniksi)
* Nick Olesen Eurohockey-sivustolla (englanniksi)
* Nick Olesen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Nick Olesen *Elite Prospects*. Everysport Media Group AB.  (englanniksi)
2. ↑  Elite Prospects - BIK Karlskoga J18 *eliteprospects.com*. Everysport Media Group. Viitattu 3.12.2020. (englanniksi)
3. ↑  Elite Prospects - Växjö Lakers HC J20 *eliteprospects.com*. Everysport Media Group. Viitattu 3.12.2020. (englanniksi)
4. ↑  Sjöö, Patrick: Brunflos nyförvärv gjorde mål på Sverige i JVM *op.se*.  14.9.2015. Bonnier News Local AB. Viitattu 3.12.2020. (ruotsiksi)
5. ↑  Elite Prospects - Brunflo IK *eliteprospects.com*. Everysport Media Group. Viitattu 3.12.2020. (englanniksi)
6. ↑  Elite Prospects - Frederikshavn White Hawks *eliteprospects.com*. Everysport Media Group. Viitattu 3.12.2020. (englanniksi)
7. ↑  Elite Prospects - Award - Danish League Playoffs Most Goals *eliteprospects.com*. Everysport Media Group. Viitattu 3.12.2020. (englanniksi)
8. ↑  Elite Prospects - Denmark Stats 2017-2018 *eliteprospects.com*. Everysport Media Group. Viitattu 3.12.2020. (englanniksi)
9. ↑  Nick Olesen klar för Pantern! *facebook.com*.  18.5.2018. IDROTTSKLUBBEN PANTERN. Viitattu 3.12.2020. (ruotsiksi)
10. ↑  Elite Prospects - IK Pantern *eliteprospects.com*. Everysport Media Group. Viitattu 3.12.2020. (englanniksi)
11. ↑  TV: Nick Olesen efter SHL-debuten *malmoredhawks.com*.  31.12.2019. MALMÖ:  Malmö Redhawks Ishockey AB. Viitattu 3.12.2020. (ruotsiksi)
12. ↑  Gustavell, Fredrik: SSK värvar dansk landslagsman – Nick Olesen klar för två säsonger: "Vill bidra till att SSK blir ett topplag" *sodertaljesk.se*.  13.5.2019. Södertälje Sportklubb. Viitattu 3.12.2020. (ruotsiksi)
13. ↑  Johan Svensson & Adam Johansson: Oväntade valet efter tidigare inlåningen *Expressen.se*.  19.2.2021. Expressen Lifestyle AB. Viitattu 23.5.2023. (pohjoissaameksi)
14. ↑  Daniel Sandström: Brynäsforward klar för ny klubb – Olesen stannar i SHL *Hockeypuls*.  5.4.2023. Viitattu 23.5.2023. (pohjoissaameksi)
15. ↑  BEST PLAYER OF THE GAME SELECTED BY THE TEAM *hydra.iihf.com*.  5.1.2015. IIHF.  Arkistoitu 5.1.2016. Viitattu 3.12.2020.
16. ↑  France vs Denmark - EHC - Euro Hockey Challenge - boxscore *pointstreak.com*.  3.4.2015. Pointstreak Sports Technologies Inc. Viitattu 3.12.2020.
17. ↑  France vs Denmark - EHC - Euro Hockey Challenge - boxscore *stats.pointstreak.com*.  6.4.2018. Pointstreak Sports Technologies Inc. Viitattu 3.12.2020.
18. ↑  Patrick Olesen *Elite Prospects*. Everysport Media Group AB.  (englanniksi)